b'\n_START_ARTICLE_\nIntel Turbo Boost\n_START_PARAGRAPH_\nIntel Turbo Boost er en teknologi implementert av Intel i noen versjoner av sine prosessorer som tillater prosessorene \xc3\xa5 kj\xc3\xb8re med en h\xc3\xb8yere klokkehastighet enn vanlig. Prosessorene som kan bruke Intel Turbo Boost er basert p\xc3\xa5 Nehalem, Sandy Bridge, Ivy Bridge, Haswell, Broadwell og Skylake-mikroarkitekturene, Core i5 og Core i7-seriene basert p\xc3\xa5 disse arkitekturene kan bruke Intel Turbo Boost. Turbo Boost blir aktivert n\xc3\xa5r operativsystemet sp\xc3\xb8r etter s\xc3\xa5 mye ytelse s\xc3\xa5 mulig fra prosessoren. Prosessorytelse-niv\xc3\xa5ene er definert av Advanced Configuration and Power Interface (ACPI)-standarden. ACPI er en \xc3\xa5pen standard og er st\xc3\xb8ttet av alle st\xc3\xb8rre operativsystemer; ingen spesiell programvare eller driver er n\xc3\xb8dvendig for \xc3\xa5 gj\xc3\xb8re nytte av Intel Turbo Boost. Designet bak Turbo Boost blir ofte referert til som \xc2\xabdynamisk overklokking\xc2\xbb._NEWLINE_Den \xc3\xb8kte klokkehastigheten er begrenset av prosessorens str\xc3\xb8mtilgang og hvor varmt det er rundt den, i tillegg til antall prosessorkjerner i bruk og hastigheten p\xc3\xa5 hver kjerne. N\xc3\xa5r prosessoren er under h\xc3\xb8y belastning og prosessoren kan gi mer ytelse, s\xc3\xa5 vil den \xc3\xb8ke klokkehastigheten i inkrementer etter hvor mye som trengs. Klokkehastigheten \xc3\xb8ker i inkrementer p\xc3\xa5 133\xc2\xa0MHz for Nehalem-prosessorer og 100\xc2\xa0MHz for senere prosessorer. N\xc3\xa5r prosessoren g\xc3\xa5r over grensen for hvor mye den kan yte, s\xc3\xa5 senkes klokkehastigheten inntil den er innenfor grensen igjen.\n_START_SECTION_\nHistorie\n_START_PARAGRAPH_\nI 2008 ga Intel ut en hvitbok som omtalte Turbo Boost-teknologien, og at teknologien ble implementert i Nehalem-prosessorene._NEWLINE_En lignende teknologi som gikk under navnet Intel Dynamic Acceleration (IDA) ble brukt p\xc3\xa5 mange Intel Core 2 baserte Centrino-prosessorer. Denne teknologien fikk ikke like mye publisitet som Turbo Boost. Intel Dynamic Acceleration forandrer klokkehastigheten avhengig av hvor mange prosessorkjerner som er aktive.'